**Årsbudsjett 2015, økonomiplan 2015/2018**

**Formannskapets innstilling til kommunestyret:**

1. Nesseby kommunestyre vedtar å ta opp lån på til sammen kr 14 980 000 til finansiering av investeringer i årsbudsjett 2015: I henhold til vedlagt investeringsoversikt.
2. Lånet tas opp som serielån med like store avdrag i 20 år.
3. Det må foreligge tilstrekkelige planer, utfyllende saksbehandling og særskilt politisk vedtak før igangsetting av hvert investeringstiltak.
4. Nesseby kommunestyre vedtar å ta opp lån på kr 4 000 000 i Husbanken til videre utlån. Lånet tas opp som et annuitetslån over 30 år.
5. Ordførerens godtgjørelse settes til 85 % av til enhver tid gjeldende godtgjørelse til en stortingsrepresentant.
6. Varaordførerens godtgjørelse settes til 10 prosent av ordførergodtgjørelsen.
7. Møtegodtgjørelse fastsettes til:

a) Formannskapsmedlemmer kr 600 pr møte

b) Kommunestyremedlemmer kr 700 pr møte

c) Andre utvalgsmedlemmer kr 600 pr møte.

1. Eiendomsskatt på verk og bruk settes til maksimal sats.
2. Ingen foreldrebetaling for barnehageplass i 2015.
3. Foreldrebetaling for mat i barnehagen med kr 400 i måneden.
4. Det foretas regnskapsrapportering for alle virksomheter hver tredje måned.
5. Årsbudsjett for 2015 vedtas med et netto driftsresultat på kr 1 835 850,-.
6. Til kontroll og tilsyn avsettes kr 642 000. Inndekkes fra Netto driftsresultat.
7. Nesseby kommune vedtar framlagte forslag til økonomiplan for 2015 -2018 hvor årsbudsjett 2015 utgjør første år i økonomiplanperioden.